पाएं अपने शहर की ताज़ा ख़बरें और फ्री ई-पेपरडाउनलोड करें
बीन्स-नाचो
क्या चाहिए
प्याज़- 1 छोटे आकार का कटा हुआ, हरी मिर्च- 1 कटी हुई, लहसुन की कली- 1 कटी हुई, तेल- 2 छोटे चम्मच, राजमा- 250 ग्राम, पानी- 4 बड़े चम्मच, चिली सॉस (वैकल्पिक)- 1 छोटा चम्मच, जीरा पाउडर- छोटा चम्मच, लाल मिर्च पाउडर- छोटा चम्मच, नींबू का रस- छोटा चम्मच, चीज़ के बारीक़ टुकड़े- कप, नमक- स्वादानुसार।
ऐसे बनाएं
पैन में तेल गर्म करें। इसमें प्याज़, हरी मिर्च और लहसुन डालकर दो-तीन मिनट के लिए भूनें या मुलायम होने तक भूनें। उबले हुए राजमा, पानी, चिली सॉस, जीरा पाउडर, लाल मिर्च पाउडर और नमक मिलाएं। चम्मच या मैशर से राजमा को मसलें। तेल छोड़ने तक इसे पकाएं। ऊपर से नींबू का रस मिलाएं। पैन को पांच-छह मिनट के लिए ढककर मध्यम से धीमी आंच पर पकाएं। तैयार चटपटी दाल को बोल में भरें और ऊपर से चीज़ के टुकड़े डालकर नाचोज़ या आलू के चिप्स के साथ परोसें।
डोनट्स
क्या चाहिए
दूध- कप, विनेगर- 1 छोटा चम्मच, मैदा- 1 कप, गेहूं का आटा- 1 कप, पिसी हुई शक्कर- कप, बेकिंग पाउडर- छोटा चम्मच, बेकिंग सोडा- छोटा चम्मच, नमक- 1 चुटकी, दालचीनी पाउडर- छोटा चम्मच, मक्खन – कप पिघला हुआ, दही- 1 बड़ा चम्मच, पिघली हुई चॉकलेट, सूखे मेवे – कटे हुए।
ऐसे बनाएं
बोल में दूध और विनेगर मिलाकर एक तरफ़ रखें। अलग से बोल में मैदा, आटा, शक्कर, बेकिंग पाउडर, बेकिंग सोडा, नमक, दालचीनी पाउडर, मक्खन और दही मिलाएं। इसमें दूध और विनेगर का मिश्रण मिलाएं। विनेगर वैकल्पिक है। अच्छी तरह से मिलाते हुए आटे जैसा गूंध लें और कुछ घंटों के लिए ढंककर रख दें। आटे की लोइयां बनाएं और आधा इंच चौड़ाई में गोल (पूड़ी के आकार में) बेलें। गोल कुकी कटर या ढक्कन की मदद से पूड़ी के बीच का हिस्सा काटें जैसे डोनट के अंदर का भाग कटा होता है।
इसी तरह सभी पूड़ियों को डोनट के आकार में काट लें और घी में सुनहरा भूरा होने तक तलें। पिघली हुई चॉकलेट में इन डोनट का ऊपरी हिस्सा डिप करके निकालें। ऊपर से सूखे मेवे लगाकर स्वादिष्ट डोनट का आनंद लें।
सूजी बॉल्स
क्या चाहिए
सूजी- 2 कप, पानी- 3 कप, चिली फ्लेक्स या कुटी हुई लाल मिर्च- 1 छोटा चम्मच, अदरक- 1 इंच कीसी हुई, नमक- स्वादानुसार, राई- 1 छोटा चम्मच, जीरा- 1 छोटा चम्मच, तिल- 1 छोटा चम्मच, सूखी खड़ी लाल मिर्च- 1-2, कढ़ी पत्ते- 8-10, उड़द दाल- 1 छोटा चम्मच, चना दाल- 1 छोटा चम्मच, हींग- 1/8 छोटा चम्मच, नारियल- 2 बड़े चम्मच कद्दूकस किया हुआ, सांभर मसाला- 1 छोटा चम्मच, हरा धनिया- 2 बड़े चम्मच कटा हुआ, नींबू का रस- 1 बड़ा चम्मच, तेल- 3 बड़े चम्मच और थोड़ा-सा चिकनाई के लिए।
ऐसे बनाएं
तीन कप पानी कड़ाही में गर्म करें। इसमें कुटी हुई मिर्च, अदरक और नमक मिलाएं और उबाल आने दें। इसमें सूजी और एक बड़ा चम्मच तेल डालें। मिलाते हुए गाढ़ा होने तक पकाएं। गुठलियां न पड़े इसका भी ध्यान रखें। आंच बंद करें और दस मिनट तक इसे ढककर रख दें। अब मिश्रण को बोल में डालें। हथेलियों पर तेल लगाकर चिकना करें और मिश्रण को चिकना गूंधें। थोड़ा-थोड़ा मिश्रण हथेली में लेकर गेंद जैसी समान गोलयां बनाएं। अब बॉयलर या डबल स्टीमर में डेढ़ कप पानी उबालें। स्टीमर प्लेट या जाली की प्लेट पर इन सूजी बॉल्स को रखें। भाप में बीस मिनट तक मध्यम आंच पर पकाएं। अब बचे हुए दो बड़े चम्मच तेल पैन में गर्म करें। इसमें हींग, राई, जीरा, तिल, खड़ी लाल मिर्च, उड़द दाल, चना दाल तड़काएं। इसमें कीसा हुआ नारियल, नमक और सांभर मसाला मिलाएं। कुछ सेकंड चलाते हुए भूनें।
जब दाल हल्के भूरे रंग की हो जाए, तो इसमें दो बड़े चम्मच पानी डालें। सूजी के बॉल्स इसमें डालकर मिलाएं। दो मिनट तक इसे ढककर रखें। नींबू का रस और हरा धनिया ऊपर से डालकर चटनी के साथ परोसें।
तवा पिज़्ज़ा
क्या चाहिए
पिज़्ज़ा बेस के लिए- मैदा- 1 कप, गेहूं का आटा- कप, बेकिंग पाउडर- छोटा चम्मच, बेकिंग सोडा- छोटा चम्मच, तेल- 1 बड़ा चम्मच, दही- 3 बड़े चम्मच, नमक- स्वादानुसार।
टॉपिंग के लिए...
तेल- 2 बड़े चम्मच, शिमला मिर्च- 1 कटी हुई, प्याज़- 1 कटा हुआ, टमाटर- 1 कटा हुआ, चिली फ्लेक्स- 1 छोटा चम्मच, ऑरिगेनो- 1 छोटा चम्मच।
सॉस के लिए...
तेल -1 बड़ा चम्मच, लहसुन- 3-4 कलियां कटी हुई, प्याज़-1 कटा हुआ, टमाटर प्यूरी- कप, शक्कर- छोटा चम्मच, विनेगर- छोटा चम्मच, नमक- स्वादानुसार, ऑरिगेनो- छोटा चम्मच, चिली फ्लेक्स- छोटा चम्मच, प्रोसेस्ड चीज़- 1/3 कप कीसी हुई।
ऐसे बनाएं
बड़े बोल में मैदा, गेहूं, बेकिंग पाउडर, बेकिंग सोडा, तेल, नमक और दही मिलाएं। आवश्यकतानुसार पानी डालकर पांच-छह मिनट तक मुलायम आटा गूंधें। इसे ढंककर कुछ घंटों के लिए रखें। इसी बीच पैन में दो बड़े चम्मच तेल गर्म करें। इसमें टॉपिंग की सभी सामग्रियां डालकर हल्का-सा पकाएं। ठंडा करने के लिए रखें। अब सॉस बनाने के लिए पैन में एक बड़ा चम्मच तेल गर्म करें। प्याज़ और लहसुन डालकर भूनें। सॉस की शेष सामग्रियां मिलाकर गलने तक पकाएं। सॉस के लिए टमाटर प्यूरी और शक्कर के स्थान पर केवल टमाटर सॉस भी इस्तेमाल कर सकते हैं।
अब आटे को फिर से एक बार गूंध लें। दस से बारह बराबर लोइयां बनाएं और मोटी छोटी रोटी बेलें। कांटे से हल्के-हल्के छेद करें। गर्म तवे पर पिज़्ज़ा बेस को दोनों तरफ़ से धीमी आंच पर सेंकें। फिर ऊपरी हिस्से पर सॉस फैलाएं। सभी सब्ज़ियां फैलाएं और ऊपर से चीज़े डालें। गर्म तवे पर इसे ढककर चीज़ पिघलने तक धीमी आंच पर पकाएं। पिज्ज़ा को स्टैंड पर रखकर भी तवे पर पका सकते हैं ताकि नीचे से जले नहीं। तैयार पिज़्ज़ा पर चिली फ्लेक्स डालकर परोसें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva kas_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva awa_Deva mag_Deva hin_Deva hin_Deva hin_Deva hin_Deva zho_Hant eng_Latn